জম্মু-কাশ্মীরের ভোটে মুখ থুবড়ে পড়ল BJP! কার ঝুলিতে কত আসন?

ওয়েব ডেস্ক: জম্মু ও কাশ্মীরে (Jammu & Kashmir) অনুচ্ছেদ ৩৭০ (Article 370) বিলোপের পর প্রথম রাজ্যসভা নির্বাচনে (Rajya Sabha Election) ন্যাশনাল কনফারেন্সের (National Conference) দাপট স্পষ্টভাবে প্রতিফলিত হয়েছে। শুক্রবার শ্রীনগরের বিধানসভা ভবনে শান্তিপূর্ণভাবে ভোটগ্রহণ সম্পন্ন হওয়ার পর ফলাফল ঘোষণা করা হয়। তাতেই দেখা গেল, চারটি আসনের মধ্যে তিনটি দখল করেছে এনসি, আর একটি আসন জিতেছে বিজেপি (BJP)।

এনসি-র প্রার্থীদের মধ্যে চৌধুরী মোহাম্মদ রমজান, সাজ্জাদ আহমেদ কিচলু এবং শামি ওবেরয় রাজ্যসভার সদস্য হিসেবে নির্বাচিত হয়েছেন। বিজেপির সত শর্মা ৩২ ভোট পেয়ে চতুর্থ আসনটি দখল করেন। বর্তমানে জম্মু ও কাশ্মীর বিজেপির সভাপতি পদে রয়েছেন সত শর্মা।

আরও পড়ুন: নীতীশের চাপেই NDA-র মুখ্যমন্ত্রী প্রার্থীর নাম বলতে বাধ্য হলেন মোদি?

এই নির্বাচনটি ছিল জম্মু ও কাশ্মীরের রাজ্য মর্যাদা প্রত্যাহারের পর প্রথম রাজ্যসভা ভোট। মোট ৮৮ জন বিধায়কের মধ্যে ৮৬ জন সরাসরি ভোট দেন এবং আটক থাকা বিধায়ক মেহরাজ মালিক ডাকযোগে ভোট প্রদান করেন।

কংগ্রেস, পিডিপি, সিপিআই(এম), এআইপি ও ছয়জন স্বতন্ত্র বিধায়কের সমর্থনে এনসি জোট শুরু থেকেই সংখ্যাগরিষ্ঠতা ধরে রাখে। এনসি শিবিরের হাতে ছিল মোট ৫৭ ভোট, আর বিজেপির দখলে ২৮। যদিও বিজেপি কিছু স্বতন্ত্র বিধায়কের ক্রস ভোটের আশায় ছিল, শেষ পর্যন্ত তা ফলপ্রসূ হয়নি।

এনসির নেতারা ভোটের ফলাফলকে জনতার আস্থা ও রাজনৈতিক স্থিতিশীলতার প্রতিফলন হিসেবে ব্যাখ্যা করেছেন। তাঁদের বক্তব্য, এই জয় প্রমাণ করে যে অনুচ্ছেদ ৩৭০ বিলোপের পরও রাজ্যের মানুষ গণতান্ত্রিক প্রক্রিয়ায় এনসি-র নেতৃত্বে ভরসা রাখছে।

দেখুন আরও খবর:

The post জম্মু-কাশ্মীরের ভোটে মুখ থুবড়ে পড়ল BJP! কার ঝুলিতে কত আসন? first appeared on KolkataTV.

The post জম্মু-কাশ্মীরের ভোটে মুখ থুবড়ে পড়ল BJP! কার ঝুলিতে কত আসন? appeared first on KolkataTV.